Alan Shearer

**Alan Shearer** (Newcastle upon Tyne, 13. august 1970) bivši je engleski nogometaš. U svojoj karijeri je nastupao za tri engleska nogometna kluba: Southampton, Blackburn i Newcastle. Za ekipu Newcastle United je odigrao 303 utakmice i postigao 147 golova.

## Biografija 
### Rane godine 
Prve nogometne korake napravio je u nogometnoj školi *Newcastle City School*. Za tu školu je igrao turnir na St James' Parku, te je bio najzaslužniji za osvajanje turnira. Na tom turniru njegov talent je prepoznala ugledna engleska škola za sportove *Wallsend Boy School*. Nakon toga je išao na probe za mnoge klubove kao West Bromwich Albion, Manchester City i Newcastle United, ali nije prolazio. Prošao je jedino u Southamptonu, te je sa samo 16 godina otišao živjeti na drugi kraj Engleske.

### Southampton 
Prve dvije godine u Southamptonu bio je junior, a debitovao je 26. aprila 1988. na utakmici protiv Chelsea. Samo 15-ak dana nakon debija postigao je het-trik u pobjedi 4-2 protiv Arsenala. Nakon toga nije dobijao puno prilike u napadu "Svetaca" jer je konkurencija bila jaka. Pravu priliku dobio je u sezoni 1989/90, kad je u 23 utakmice postigao tri gola. Ni naredna sezona nije bila za pamćenje: u 36 utakmica postigao je samo četiri gola. Tek u sezoni 1991/92. počinje redovno davati golove (13 u 41 utakmici). Odmah nakon te uspješne sezone debitovao je za Englesku reprezentaciju i u debiju zabio pogodak. U to vrijeme je dobivao ponude od velikih Engleskih klubova, među kojim se ističe Manchester United, međutim sve je odbio.

### Blackburn Rovers 
Nakon što se Engleska reprezentacija nije kvalifikovala na Evropsko prvenstvo 1992. godine, na ljeto 1992. kupio ga je Blackburn Rovers za 3,6 miliona funti. Nakon što je prešao u redove Blackburna postao je standardni reprezentativac Engleske. U prvoj sezoni u Bleckburnu nije dobivao puno prilika, ali sljedeće sezone je u 40 utakmica postigao 31 pogodak. U trećoj sezoni u Blackburnu igrao je u napadu s Chrisom Suttonom, te su njih dvojica činili tada najubojitiji napadački tandem poznat pod nazivom *The SAS* (Shearer and Sutton). Također te sezone Blackburn je osvojio titulu prvaka zahvaljujući njima. U napadu sa Suttonom postigao je 34 gola u 41 utakmici, te je pobjedničke sezone dobio nagradu za najboljeg igrača u Engleskoj. Sljedeća sezona za njega je bila također uspješna (31 pogodak u 35 utakmica), ali katastrofalna za Blackburn jer su na kraju sezone završili kao sedmi. Te sezone je Blackburn igrao UEFA Ligu prvaka te je na kraju bio posljednji u grupi, a Alan je postigao samo jedan pogodak.

### Newcastle United 
Nakon Evropskog prvenstva 1996. godine, u svoje redove ga je opet pokušavao dovesti Manchester United ali je ishod bio iznenađujući. Shearer je prešao u Newcastle United. Tadašnji trener Newcastla Kevin Keegan ga je platio tada ogromnih 15 miliona funti. Prve sezone na St James' Parku postigao je 25 golova u 31 utakmici, te je opet dobio nagradu za igrača godine u Engleskoj. Druga sezone među "Svrakama" je bila za zaborav, povrijedio se te je nastupio na samo 17 utakmica i postigao dva pogotka. Koliko je bio važan za ekipu govori podatak da je te sezone Newcastle završio na razočaravajučem 13 mjestu, ali su u FA kupu stigli do finala gdje ih je pobijedio Arsenal sa 2-0.

Treću sezonu u Newcastlu je u 37 utakmica postigao 23 pogotka, te je odveo "Svrake" od polufinala FA kupa, izbacio ih je Chelsea. Ove sezone je prvi put u svojoj karijeri Shearer bio isključen, nakon 11 godina profesionalne karijere. Sljedeća sezona za Alana je bila frustrirajuća, oprostio se od reprezentacije nakon Evrpskog prvenstva 2000. godine, povrijedio se i u nastupao je u 19 utakmica i postigao samo pet golova u prvenstvu. Sezona 2001/02. je bila nezaboravna. Zabio je 23 pogotka u 37 utakmica, te je odveo Newcastle do trećeg mjesta u prvenstvu što je garantovalo nastup u trećem pretkolu Lige Prvaka, također je te sezone po drugi put u karijeri dobio crveni karton. Sezona 2002/03 je bila jedna od najuspješnijih u Newcastlovoj historiji. Nastupili su u Ligi prvaka i to dosta uspješno. Prošli su prve grupe, ali u drugim grupama su eliminirani. U prvenstvu je postigao 17 pogodaka u 35 nastupa te je Newcastle ponovno izborio nastup u trećem pretkolu Lige Prvaka teko što je u prvenstvu bio treći. U sezoni 2003/04. Newcastle nije nastupio u Ligi Prvaka jer je eliminiran u trećem pretkolu od Partizana na penale, u Kupu UEFA je došao do polufinala gdje je eliminiran od Marseillea. Ta sezona za njega je bila jedna od boljih u dresu Newcastla, u prvenstvu u 37 nastupa 22 pogotka. Sezona 2004/05. je za kako za Shearera tako i za Newcastle bila loša. U prvenstvu su bili 14., a Shearer je zabio samo 7 pogodaka. U svojoj posljednjoj sezoni 2005/06 je postao prvi strijelac "*Svraka*" svih vremena sa 206 golova u svim takmičenjima. Oproštajnu utakmicu odigrao je protiv Celtica svih 90 minuta iako je bio povrijeđen, postigao je pogodak iz penala za konačnih 3-2.

## Reprezentativna karijera 
Za reprezentaciju Engleske je počeo nastupati 1990. godine, ali U21 reprezentaciju. Debi za seniorsku reprezentaciju je odigrao protiv Francuske 1992. te je u debiju postigao i pogodak. Nastupio je na Evropskom prvenstvu 1996. godine, te je postigao pet pogodaka i postao prvi strijelac tog prvenstva. Također je nastupio i na Svjetskom prvenstvu 1998. godine, gdje je postigao dva pogotka, po jedan Tunisu i Argentini. Na Euru 2000 se oprostio od reprezentacije postigavši po jedan gol Rumuniji i Njemačkoj. Za reprezentaciju je u svim utakmicama dao 30 golova u 63 nastupa te je 7. najbolji strijelac Engleske svih vremena.

### Nastupi za reprezentaciju
## Uspjesi
### Klubovi
;Blackburn Rovers
***Premijer liga**: 1994/95.

### Individualni
*Najbolji strijelac (Evropsko prvenstvo): 1996.
*Najbolji strijelac (Premijer liga): 1994/95, 1995/96, 1996/97.
*Igrač mjeseca (Premijer liga): novembar 1994, septembar 1997, august 2000, decembar 2002, oktobar 2003.

## Trenerska karijera 
1. aprila 2009. preuzeo je funkciju trenera Newcastle Uniteda. Trenerski debi imao je u utakmici protiv Chelsea FC, koju je Newcastle izgubio rezultatom 0-2.

## Reference 
## Vanjski linkovi 
* 
* 
* 
* Alan Shearer na premierleague.com

Kategorija:Engleski nogometaši
Kategorija:Rođeni 1970.
Kategorija:Nogometaši Southamptona
Kategorija:Nogometaši Blackburn Roversa
Kategorija:Nogometaši Newcastle Uniteda
Kategorija:Igrači na Evropskom prvenstvu u nogometu 1992.
Kategorija:Igrači na Evropskom prvenstvu u nogometu 1996.
Kategorija:Igrači na Svjetskom prvenstvu u nogometu 1998.
Kategorija:Igrači na Evropskom prvenstvu u nogometu 2000.
Kategorija:Živi ljudi
Kategorija:Biografije, Newcastle na Tyneu